CELEX: 
Language: sk
Date: 2021-10-28 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2019/1700 špecifikovaním počtu a názvu premenných v doméne „príjem a životné podmienky“, ktoré sa týkajú trhu práce a bývania, medzigeneračného prenosu zvýhodnení a znevýhodnení, problémov s bývaním, a ad hoc témy na rok 2023 týkajúcej sa energetickej efektívnosti v domácnostiach

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               V článku 6 ods. 1 nariadenia (EÚ) 2019/1700
                  1
                sa stanovujú spoločné pravidlá tvorby európskych štatistík o osobách a domácnostiach na základe individuálnych údajov zbieraných zo vzoriek. Uvedený článok splnomocňuje Komisiu prijímať delegované akty špecifikujúce počet a názov premenných v rôznych súboroch údajov. Podľa článku 6 ods. 2 nesmie počet premenných stanovený v delegovanom akte prekročiť o viac než 5 % počet premenných pre každú z domén, ktoré už Komisia (Eurostat) vyžadovala v čase nadobudnutia účinnosti nariadenia (EÚ) 2019/1700.
            
            
               Počas obdobia 6 rokov bude doména „príjem a životné podmienky“ poskytovať: 
            
            
               a) základné údaje; b) údaje zbierané každé tri roky a každých šesť rokov o siedmich opakujúcich sa témach a c) údaje o troch ad hoc témach. Premenné v hlavnej doméne „príjem a životné podmienky“, ako aj prvý súbor šiestich ročných premenných a prvá ad hoc téma, ktoré sa majú zaslať Komisii (Eurostatu), už boli stanovené v delegovanom nariadení Komisie (EÚ) 2020/256
                  2
               .
            
            
               Toto delegované nariadenie sa vzťahuje na počet a názov týchto súborov údajov v doméne „príjem a životné podmienky“, ktoré sa majú zbierať v roku 2023:
            
            
               a) premenné týkajúce sa trhu práce a bývania (zbierané každé tri roky); b) premenné týkajúce sa medzigeneračného prenosu zvýhodnení a znevýhodnení, problémov s bývaním (zbierané každých šesť rokov) a c) ad hoc téma na rok 2023 o energetickej efektívnosti v domácnostiach.
            
            
               2.KONZULTÁCIE PRED PRIJATÍM AKTU
            
            
               Komisia uskutočnila konzultácie s národnými expertmi, ktorí boli pozvaní na stretnutia expertov, aby prediskutovali zoznam premenných, ktoré sa majú zahrnúť do delegovaného aktu. V apríli 2021 sa uskutočnili aj písomné konzultácie s európskymi riaditeľmi pre sociálnu štatistiku. V novembri 2020 a marci 2021 sa uskutočnili konzultácie s členmi pracovnej skupiny pre príjem a životné podmienky (ILC). Konzultácie s členmi pracovnej skupiny EU-SILC sa uskutočnili v septembri 2020 a marci 2021. Konzultovalo sa aj s expertnou skupinou „Národné štatistické úrady Európskeho štatistického systému“.
            
            
               3.PRÁVNE PRVKY DELEGOVANÉHO AKTU
            
            
               Účelom tohto delegovaného nariadenia je prijať na rok 2023 počet a názov premenných týkajúcich sa trhu práce a bývania (zbieraných každé tri roky), premenných týkajúcich sa medzigeneračného prenosu zvýhodnení a znevýhodnení a problémov s bývaním (zbieraných každých šesť rokov) a ad hoc tému na rok 2023 podľa článku 6 ods. 1 nariadenia (EÚ) 2019/1700.
            
            
               V kombinácii s premennými zbieranými ročne, ktoré sú uvedené v prílohe II k nariadeniu (EÚ) 2019/2242, neprekračuje počet premenných, ktoré sa majú zbierať v roku 2023, o viac než 5 % počet premenných zbieraných pre doménu „príjem a životné podmienky“ v čase, keď nariadenie (EÚ) 2019/1700 nadobudlo účinnosť, čím sa spĺňa požiadavka v článku 6 ods. 2 nariadenia (EÚ) 2019/1700.
            
            
               Delegovaný akt nemá žiadny vplyv na rozpočet EÚ.
            
            
               Delegovaný akt sa týka záležitosti súvisiacej s Európskym hospodárskym priestorom (EHP) a jeho uplatňovanie by sa preto malo rozšíriť na EHP.
            
            
               DELEGOVANÉ NARIADENIE KOMISIE (EÚ) …/…
            
            
               z 28. 10. 2021
            
            
               ktorým sa dopĺňa nariadenie Európskeho parlamentu a Rady (EÚ) 2019/1700 špecifikovaním počtu a názvu premenných v doméne „príjem a životné podmienky“, ktoré sa týkajú trhu práce a bývania, medzigeneračného prenosu zvýhodnení a znevýhodnení, problémov s bývaním, a ad hoc témy na rok 2023 týkajúcej sa energetickej efektívnosti v domácnostiach 
               
            
               (Text s významom pre EHP)
            
            
               EURÓPSKA KOMISIA,
            
         
         
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2019/1700 z 10. októbra 2019, ktorým sa zavádza spoločný rámec pre európske štatistiky o osobách a domácnostiach na základe individuálnych údajov zbieraných zo vzoriek, ktorým sa menia nariadenia Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008 a ktorým sa zrušuje nariadenie Európskeho parlamentu a Rady (ES) č. 1177/2003 a nariadenie Rady (ES) č. 577/98
                  3
               , a najmä na jeho článok 6 ods. 1,
            
            
               keďže:
            
            
               (1)S cieľom pokryť potreby identifikované v príslušných čiastkových témach by Komisia mala špecifikovať počet a názov premenných pre súbory údajov, ktoré sa týkajú viacerých čiastkových tém uvedených v prílohe I k nariadeniu (EÚ) 2019/1700, a to konkrétne týchto: charakteristiky pracoviska, postavenie v zamestnaní, dosiahnuté vzdelanie – podrobnosti vrátane prerušeného alebo predčasne ukončeného vzdelávania, podrobnosti o podmienkach bývania vrátane deprivácie a imputovaného nájomného, životné prostredie, medzigeneračný prenos zvýhodnení a znevýhodnení, problémy s bývaním (vrátane problémov s prenájmom) a dôvody. 
            
            
               (2)Doména „príjem a životné podmienky“ poskytuje informácie požadované v rámci európskeho semestra a Európskeho piliera sociálnych práv, najmä pokiaľ ide o rozdelenie príjmov, chudobu a sociálne vylúčenie. Poskytuje aj informácie potrebné pre rôzne ďalšie politiky EÚ týkajúce sa životných podmienok a chudoby. 
            
            
               (3)Komisia by mala stanoviť počet a názov premenných v ad hoc téme „energetická efektívnosť v domácnostiach“.
            
            
               (4)Počet premenných, ktoré sa majú zbierať, neprekračuje o viac než 5 % počet premenných zbieraných v doméne „príjem a životné podmienky“ v čase nadobudnutia účinnosti nariadenia (EÚ) 2019/1700.
            
            
               PRIJALA TOTO NARIADENIE:
            
            
               Článok 1
            
            
               Počet a názov premenných v doméne „príjem a životné podmienky“, pokiaľ ide o súbory premenných týkajúcich sa trhu práce, bývania, medzigeneračného prenosu zvýhodnení a znevýhodnení, problémov s bývaním, ako aj ad hoc téma na rok 2023 sú stanovené v prílohe.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 28. 10. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        
                  Nariadenie Európskeho parlamentu a Rady (EÚ) 2019/1700 z 10. októbra 2019, ktorým sa zavádza spoločný rámec pre európske štatistiky o osobách a domácnostiach na základe individuálnych údajov zbieraných zo vzoriek, ktorým sa menia nariadenia Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008 a ktorým sa zrušuje nariadenie Európskeho parlamentu a Rady (ES) č. 1177/2003 a nariadenie Rady (ES) č. 577/98
                  .
               
               
                  
                     (2)
                  
                        
                  Delegované nariadenie Komisie (EÚ) 2020/256 zo 16. decembra 2019, ktorým sa dopĺňa nariadenie Európskeho parlamentu a Rady (EÚ) 2019/1700 stanovením viacročného priebežného plánu
                  .
               
               
                  
                     (3)
                  
                        Ú. v. EÚ L 261I, 14.10.2019, s. 1.
               
            
      
    ---documentbreak--- 
      
         
         
            
               PRÍLOHA
            
            
            
               Počet a názov premenných v doméne „príjem a životné podmienky“, pokiaľ ide o súbor premenných týkajúcich sa trhu práce a bývania, medzigeneračného prenosu zvýhodnení a znevýhodnení, problémov s bývaním, ako aj ad hoc téma na rok 2023, sú stanovené v prílohe.
            
            
                     
                        Modul
                     
                  
                  
                     
                        Čiastková téma
                     
                  
                  
                     
                        Identifikátor premennej
                     
                  
                  
                     
                        Názov premennej
                     
                  
               
                     
                        Trh práce a bývanie
                     
                  
                  
                     
                        Charakteristiky pracoviska
                     
                     
                        (4 zbierané premenné)
                     
                     
                  
                  
                     
                        PL230
                     
                  
                  
                     
                        Verejný/súkromný sektor zamestnanosti
                     
                  
               
                     
                  
                  
                     
                  
                  
                     
                        PW100
                     
                  
                  
                     
                        Spokojnosť s prácou
                     
                  
               
                     
                  
                  
                     
                  
                  
                     
                        PL260
                     
                  
                  
                     
                        Počet hodín obvykle odpracovaných za týždeň
                     
                  
               
                     
                  
                  
                     
                  
                  
                     
                        PL130
                     
                  
                  
                     
                        Veľkosť miestnej jednotky v prípade hlavného zamestnania
                     
                  
               
                     
                  
                  
                     
                        Postavenie v zamestnaní
                     
                     
                        (5 zbieraných premenných)
                     
                  
                  
                     
                        PL035
                     
                  
                  
                     
                        Odpracovaná aspoň jedna hodina v priebehu predchádzajúceho týždňa 
                     
                  
               
                     
                  
                  
                     
                  
                  
                     
                        PL025
                     
                  
                  
                     
                        K dispozícii na prácu
                     
                  
               
                     
                  
                  
                     
                  
                  
                     
                        PL020
                     
                  
                  
                     
                        Aktívne si hľadá prácu
                     
                  
               
                     
                  
                  
                     
                  
                  
                     
                        PL120
                     
                  
                  
                     
                        Dôvod pre prácu kratšiu ako 30 hodín
                     
                  
               
                     
                  
                  
                     
                  
                  
                     
                        PL280
                     
                  
                  
                     
                        Dĺžka registrácie nezamestnanosti
                     
                  
               
                     
                  
                  
                     
                        Dosiahnuté vzdelanie – podrobnosti vrátane prerušeného alebo predčasne ukončeného vzdelávania
                     
                     
                        (2 zbierané premenné)
                     
                  
                  
                     
                        PE030
                     
                  
                  
                     
                        Rok, v ktorom bol dosiahnutý najvyšší stupeň vzdelania
                     
                  
               
                     
                  
                  
                     
                  
                  
                     
                        PE050
                     
                  
                  
                     
                        Prerušené alebo predčasne ukončené vzdelávanie
                     
                  
               
                     
                  
                  
                     
                        Podrobnosti o podmienkach bývania vrátane deprivácie a imputovaného nájomného
                     
                     
                        (11 zbieraných premenných) 9 povinných premenných, 2 nepovinné premenné)
                     
                  
                  
                     
                        HS160
                     
                  
                  
                     
                        Problémy s obydlím: príliš tmavé, nedostatok svetla
                     
                  
               
                     
                  
                  
                     
                  
                  
                     
                        HS170
                     
                  
                  
                     
                        Hluk od susedov alebo z ulice
                     
                  
               
                     
                  
                  
                     
                  
                  
                     
                        HC020
                     
                  
                  
                     
                        Veľkosť obydlia v metroch štvorcových
                     
                  
               
                     
                  
                  
                     
                  
                  
                     
                        HC080
                     
                  
                  
                     
                        Celková spokojnosť s obydlím
                     
                  
               
                     
                  
                  
                     
                  
                  
                     
                        HY030
                     
                  
                  
                     
                        Imputované nájomné
                     
                  
               
                     
                  
                  
                     
                  
                  
                     
                        HH040
                     
                  
                  
                     
                        Zatekajúca strecha, vlhké steny/podlaha/základy alebo zahnívajúce okenné rámy či podlaha
                     
                  
               
                     
                  
                  
                     
                  
                  
                     
                        HS140
                     
                  
                  
                     
                        Finančné zaťaženie celkových nákladov na bývanie
                     
                  
               
                     
                  
                  
                     
                  
                  
                     
                        HS180
                     
                  
                  
                     
                        Znečistenie, špina alebo iné environmentálne problémy
                     
                  
               
                     
                  
                  
                     
                  
                  
                     
                        HS190
                     
                  
                  
                     
                        Kriminalita, násilie alebo vandalizmus na danom území
                     
                  
               
                     
                  
                  
                     
                  
                  
                     
                        HH081
                     
                  
                  
                     
                        Vaňa alebo sprcha v obydlí (NEPOVINNÉ)
                     
                  
               
                     
                  
                  
                     
                  
                  
                     
                        HH091
                     
                  
                  
                     
                        Splachovací záchod vo vnútri obydlia využívaný výlučne členmi domácnosti (NEPOVINNÉ)
                     
                  
               
                     
                        Medzigeneračný prenos zvýhodnení a znevýhodnení, problémy s bývaním a ad hoc téma na rok 2023 o energetickej efektívnosti v domácnostiach
                     
                  
                  
                     
                        Medzigeneračný prenos zvýhodnení a znevýhodnení (16 zbieraných premenných: 12 povinných premenných, 4 nepovinné premenné)
                     
                  
                  
                     
                        PT220
                     
                  
                  
                     
                        Druh domácnosti, keď mal respondent zhruba 14 rokov 
                     
                  
               
                     
                  
                  
                     
                  
                  
                     
                        PT230
                     
                  
                  
                     
                        Prítomnosť matky, keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT240
                     
                  
                  
                     
                        Prítomnosť otca, keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT070
                     
                  
                  
                     
                        Občianstvo otca (NEPOVINNÉ)
                     
                  
               
                     
                  
                  
                     
                  
                  
                     
                        PT100
                     
                  
                  
                     
                        Občianstvo matky (NEPOVINNÉ)
                     
                  
               
                     
                  
                  
                     
                  
                  
                     
                        PT110
                     
                  
                  
                     
                        Najvyššia úroveň vzdelania, ktorú dosiahol otec
                     
                  
               
                     
                  
                  
                     
                  
                  
                     
                        PT120
                     
                  
                  
                     
                        Najvyššia úroveň vzdelania, ktorú dosiahla matka
                     
                  
               
                     
                  
                  
                     
                  
                  
                     
                        PT130
                     
                  
                  
                     
                        Ekonomické postavenie otca, keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT160
                     
                  
                  
                     
                        Ekonomické postavenie matky, keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT150
                     
                  
                  
                     
                        Hlavné zamestnanie otca, keď mal respondent zhruba 14 rokov (NEPOVINNÉ)
                     
                  
               
                     
                  
                  
                     
                  
                  
                     
                        PT180
                     
                  
                  
                     
                        Hlavné zamestnanie matky, keď mal respondent zhruba 14 rokov (NEPOVINNÉ)
                     
                  
               
                     
                  
                  
                     
                  
                  
                     
                        PT210
                     
                  
                  
                     
                        Držba, keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT190
                     
                  
                  
                     
                        Finančná situácia domácnosti, keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT260
                     
                  
                  
                     
                        Boli k dispozícii základné školské potreby (knihy a vybavenie do školy), keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT270
                     
                  
                  
                     
                        Jedlo z mäsa, kuraťa, ryby (alebo vegetariánsky ekvivalent) na dennej báze, keď mal respondent zhruba 14 rokov
                     
                  
               
                     
                  
                  
                     
                  
                  
                     
                        PT280
                     
                  
                  
                     
                        Týždenná dovolenka mimo domu raz ročne, keď mal respondent asi 14 rokov
                     
                  
               
                     
                  
                  
                     
                        Problémy s bývaním (vrátane problémov s prenájmom) a dôvody
                     
                     
                        (6 zbieraných premenných) 4 povinné premenné, 2 nepovinné premenné)
                     
                  
                  
                     
                        PHD01
                     
                  
                  
                     
                        Problémy s bývaním v minulosti
                     
                  
               
                     
                  
                  
                     
                  
                  
                     
                        PHD07
                     
                  
                  
                     
                        Kedy sa vyskytli problémy s bývaním (NEPOVINNÉ)
                     
                  
               
                     
                  
                  
                     
                  
                  
                     
                        PHD02
                     
                  
                  
                     
                        Dĺžka najnovšej skúsenosti, pokiaľ ide o problémy s bývaním (NEPOVINNÉ)
                     
                  
               
                     
                  
                  
                     
                  
                  
                     
                        PHD03
                     
                  
                  
                     
                        Hlavný dôvod problémov s bývaním v minulosti
                     
                  
               
                     
                  
                  
                     
                  
                  
                     
                        PHD05
                     
                  
                  
                     
                        Vyriešenie problémov s bývaním
                     
                  
               
                     
                  
                  
                     
                  
                  
                     
                        PHD06
                     
                  
                  
                     
                        Problémy s prenájmom
                     
                  
               
                     
                  
                  
                     
                        Ad hoc téma – energetická efektívnosť v domácnostiach
                     
                     
                        (7 zbieraných premenných: 4 povinné premenné, 3 nepovinné premenné)
                     
                  
                  
                     
                        HC001
                     
                  
                  
                     
                        Použitý vykurovací systém
                     
                  
               
                     
                  
                  
                     
                  
                  
                     
                        HC002
                     
                  
                  
                     
                        Zdroj energie
                     
                  
               
                     
                  
                  
                     
                  
                  
                     
                        HC003
                     
                  
                  
                     
                        Renovácia (tepelná izolácia, okná alebo vykurovací systém)
                     
                  
               
                     
                  
                  
                     
                  
                  
                     
                        HC060
                     
                  
                  
                     
                        Neschopnosť udržiavať obydlie príjemne teplé počas zimy
                     
                  
               
                     
                  
                  
                     
                  
                  
                     
                        HC070
                     
                  
                  
                     
                        Neschopnosť udržiavať obydlie príjemne chladné počas leta (NEPOVINNÉ)
                     
                  
               
                     
                  
                  
                     
                  
                  
                     
                        HC004
                     
                  
                  
                     
                        Typ okien (NEPOVINNÉ)
                     
                  
               
                     
                  
                  
                     
                  
                  
                     
                        HC005
                     
                  
                  
                     
                        Rok výstavby (NEPOVINNÉ)